Coba jelasin Lakonan dari Queens of Langkasuka dalam bahasa melayu dong

Jarunee Suksawat sebagai Ratu Hijau

Jacqueline Apithananon sebagai Puteri Biru

Anna Ris sebagai Puteri Ungu

Chupong Changprung sebagai Tuan Jarang

Jesdaporn Pholdee sebagai Abdul Ghafur Muhiyuddin, Putera dari Pahang

Jakkrit Phanichphatikram sebagai Lim Kium

Andre Machielsen sebagai Janis Bree

Kunanek Naiyanaprasert sebagai Pari (ketika kecil)

Suwinit Panjamawat sebagai orang kanan Jarang

Queens of Langkasuka yang memulakan penggambaran pada tahun 2005, asalnya diberi judul Queens of Pattani (Ratu-Ratu Patani), tetapi judulnya diubah untuk mengelakkan hubungan politik dengan gerakan pejuang pemisah Pattani, dan bagi mengaitkan kisahnya dengan legenda kerajaan Langkasuka.

Tayangan perdana filem ini di Festival Filem Cannes 2008 mendapat reaksi pelbagai. Derek Elley dari majalah Variety berpendapat filem ini kekurangan fokus dan durasi 133 minit terlalu panjang untuk dihayati para penonton. Maggie Lee dari The Hollywood Reporter memuji rekaan kostum dan aksi pertarungannya yang hebat, tetapi juga berpendapat durasi filem ini terlalu panjang.

Berdasarkan penerimaan pihak akhbar dalam industri, pihak studio Sahamongkol Film International berusaha untuk mengeluarkan versi yang lebih pendek. Tayangan seluruh Thailand yang dirancang pada Ogos 2008 telah ditunda ke Oktober oleh  kerana keadaan politik Thailand yang tidak stabil.

Keyakinan terhadap filem ini bertambah, apabila filem ini menyertai Festival Filem Venezia, di mana ia dipertontonkan dalam tayangan khas tengah malam untuk "filem di luar petandingan". Queens of Langkasuka juga adalah filem "pembukaan gala" untuk Pesta Filem Antarabangsa Bangkok 2008.